Huisgenoot vier eeufees met die maak van die film Vir die Voëls – Pieter Cloete
Home/Afrikaanse flieks en Teater/Huisgenoot vier eeufees met die maak van die film Vir die Voëls
Kyk die lusmaker lokprent wat pas bekendgestel is hier:
Henriëtte Loubser, Huisgenoot se redakteur, vertel hoe dié reis begin het: "Toe ons twee jaar gelede begin dink aan maniere om Huisgenoot se 100ste verjaardag te vier, het ons besluit dit sal lekker wees om 'n romantiese fliek te maak. Dit was 'n logiese keuse om kykNET Films, dié kenners van Afrikaanse rolprente, te betrek. Daarna is voorgestel ons hou 'n wedstryd waarin ons lesers vra om hul eie, ware liefdesverhale in te stuur. Die wenverhaal sou as inspirasie vir die draaiboek dien. Irma de Klerk van Newcastle se vertelling van haar en haar man, Sampie, se hobbelrige liefdespad tot by die kansel het gewen.
Vir die Voëls is in samewerking met kykNET Films deur The Film Factory vervaardig en die rolverdeling sluit in Elize Cawood, Nicola Hanekom, Neels van Jaarsveld, Drikus Volschenk, Leandry Smith, Liam Bosman, Lara Kinnear, Candice Kruger en Bennie Fourie. Die rolprent word op 25 November 2016 uitgereik en word deur Ster Kinekor Entertainment versprei.
Vorige Madeliefie Makietie bring hulde aan die harde werk van Agri-werkers
Volgende Eintlik nogal baie – 'n Nuwe Afrikaanse fliek met sjarme wat toewyding in ander gaan inspireer!